Қазақстан Республикасының

Энергетика министрлігі

Жауапты хатшысының

2020 жылғы «\_\_\_» \_\_\_\_\_\_\_\_

№\_\_\_\_ бұйрығымен бекітілген

**Қазақстан Республикасы Энергетика министрлігінің Көмірсутектер және жер қойнауын пайдалану салаларындағы мемлекеттік бақылау департаменті туралы ережені бекіту туралы**

**1. Жалпы ережелер**

1. Көмірсутектер және жер қойнауын пайдалану салаларындағы мемлекеттік бақылау департаменті (бұдан әрі – Департамент) Қазақстан Республикасы Энергетика министрлігінің (бұдан әрі – Министрлік) құрылымдық бөлімшесі болып табылады.

2. Департамент өз қызметінде Қазақстан Республикасының Конституциясын, Қазақстан Республикасының Заңдарын, Қазақстан Республикасының Президенті және Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.

3. Департаменттің құрылымын, штат санын Қазақстан Республикасы Энергетика министрімен келісе отырып, Министрліктің Жауапты хатшысы бекітеді.

4. Департамент:

1) Мемлекеттік бақылау және рұқсаттар беру басқармасы;

2) Лицензиялау және салааралық бақылау басқармасы;

3) Жер қойнауын пайдалану саласындағы бақылау басқармасынан тұрады.

**2. Департаменттің негізгі міндеттері, функциялары,**

**құқықтары мен міндеттері**

5. Міндеті: өз құзыреті шегінде жер қойнауын пайдалану саласының көмірсутектер бөлігінде және уран өндіру, мұнай-газ, мұнай-газ химиясы өнеркәсібі, көмірсутектерді тасымалдау, мұнай өнімдерінің жекелеген түрлерін өндіру, газ және газбен жабдықтау, магистральдық құбырлар салаларында мемлекеттік саясатты қалыптастыру;

Функциялары:

1. жер қойнауын пайдалану саласының көмірсутектер бөлігінде және уран өндіру, мұнай-газ, мұнай-газ химиясы өнеркәсібі, көмірсутектерді тасымалдау, мұнай өнімдерінің жеке түрлерін өндіру, газ және газбен жабдықтау, магистральдық құбырлар салаларында мемлекеттік саясатты іске асыруға қатысады;
2. орталық және жергілікті атқарушы органдардың реттелетін салалардағы мемлекеттік саясатты іске асыру жөніндегі қызметін үйлестіруді жүзеге асырады;
3. реттелетін салалардағы мақсаттар мен міндеттерге қол жеткізуге бағытталған нормативтік құқықтық актілерді, стратегиялық және бағдарламалық құжаттарды орындайды;
4. өз құзыреті шегінде нормативтік құқықтық актілерді және нормативтік техникалық құжаттарды әзірлейді, сондай-ақ мемлекеттік және салалық бағдарламаларды әзірлеу мен іске асыруға қатысады;
5. жеке кәсіпкерлік субъектілерінің орындауы үшін міндетті талаптарды белгілейді және бекітеді;
6. реттелетін саладағы рұқсат беру талаптары мен оларға сәйкестікті растайтын құжаттар тізбесін бекіту туралы нормативтік құқықтық актілерді әзірлеп, рұқсаттар және хабарламалар саласындағы уәкілетті органмен және ақпараттандыру саласындағы уәкілетті органмен келіседі және бекітеді;
7. екінші санаттағы рұқсатты алуға арналған өтініштердің нысандарын, екінші санаттағы рұқсаттардың нысандарын әзірлеп, рұқсаттар және хабарламалар саласындағы уәкілетті органмен және ақпараттандыру саласындағы уәкілетті органмен келіседі және бекітеді;
8. көмірсутектер, газ және газбен жабдықтау салаларындағы мемлекеттік қызметтер көрсету тәртібін айқындайтын заңға тәуелді нормативтік құқықтық актілерді әзірлейді, олардың бекітілуін және тіркелуін қамтамасыз етеді;
9. Қазақстан Республикасының Кәсіпкерлік кодексіне сәйкес кәсіпкерлік жөніндегі уәкілетті органмен бірлесіп тәуекел дәрежесін бағалау өлшемшарттарын және тексеру парақтарын әзірлейді, олардың бекітілуін және тіркелуін қамтамасыз етеді;
10. жер қойнауын пайдалануға арналған келісімшарттардың, оның ішінде өнімді бөлу туралы келісімдер шарттарының сақталуын бақылауды жүзеге асыру қағидаларын әзірлейді, олардың бекітілуін және тіркелуін қамтамасыз етеді;
11. көмірсутектерді барлауды және (немесе) өндіруді жүргізу кезінде пайдаланылатын теңіз объектілерін теңізде және ішкі су айдындарында құру, орналастыру және пайдалану қағидаларын әзірлейді, олардың бекітілуін және тіркелуін қамтамасыз етеді;
12. жер қойнауын ұтымды және кешенді пайдалану бойынша белгіленген талаптардың бұзылуы салдарынан келтірілген залалдың мөлшерін айқындау қағидаларын әзірлейді, олардың бекітілуін және тіркелуін қамтамасыз етеді;
13. шикі газды факелде жағуға рұқсат беру қағидаларын әзірлейді, олардың бекітілуін және тіркелуін қамтамасыз етеді;
14. Көмірсутектерді барлау мен өндіру және уран өндіруді жүргізу кезіндегі консервациялау және жою қағидаларын әзірлейді, олардың бекітілуін және тіркелуін қамтамасыз етеді;
15. газ желісі ұйымдарын аккредиттеуді қағидаларын әзірлейді, олардың бекітілуін және тіркелуін қамтамасыз етеді;
16. Қазақстан Республикасы көмірсутек кен орындарын барлау және әзірлеу жөніндегі орталық комиссия туралы ережені әзірлейді, олардың бекітілуі және тіркелуін қамтамасыз етеді;
17. **базалық жобалау құжаттарына және әзірлеу талдауларына тәуелсіз сараптама жүргізу үшін тәуелсіз сарапшыларды біліктілік іріктеу жөніндегі талаптарды** әзірлейді, олардың бекітілуі және тіркелуін қамтамасыз етеді;
18. табиғи монополиялардың тиісті салаларында басшылықты жүзеге асыратын уәкілетті органмен келісім бойынша базалық жобалау құжаттарына **және әзірлеу талдауларына тәуелсіз сараптаманы ұйымдастыру мен жүргізу үшін тәуелсіз сараптама операторының шығындарын айқындау қағидаларын** әзірлейді, олардың бекітілуі және тіркелуін қамтамасыз етеді;
19. Қазақстан Республикасының уран өндіру кен орындарын игеру жөніндегі орталық комиссия туралы ережені әзірлейді, оларды бекітуді және тіркеуін қамтамасыз етеді;
20. Қазақстан Республикасының заңдарында, Қазақстан Республикасы Президентiнiң және Қазақстан Республикасы Үкiметiнiң актiлерiнде көзделген өзге де өкiлеттiктердi жүзеге асырады.

6. Міндеті: өз құзыреті шегінде жер қойнауын пайдалану саласының көмірсутектер бөлігінде және уран өндіру, мұнай-газ, мұнай-газ химиясы өнеркәсібі, көмірсутектерді тасымалдау, мұнай өнімдерінің жекелеген түрлерін өңдіру, газ және газбен жабдықтау, магистральдық құбырлар салаларында мемлекеттік саясатты іске асыруға қатысады;

Функциялары:

1) жер қойнауын пайдалану саласының көмірсутектер бөлігінде және уран өндіру, мұнай-газ, мұнай-газ химиясы өнеркәсібі, көмірсутектерді тасымалдау, мұнай өнімдерінің жекелеген түрлерін өндіру, газ және газбен жабдықтау, магистральдық құбырлар салаларында мемлекеттік саясатты іске асыруда қатысады;

2) шикі газды факелде жағуға рұқсаттар береді;

3) теңізде және ішкі су айдындарында көмірсутектерді барлауды және (немесе) өндіруді жүргізу үшін пайдаланылатын теңіз объектілерін салу мен орналастыруға рұқсаттар береді;

4) көмірсутектер саласындағы қызметті лицензиялауды жүзеге асырады;

5) Рұқсаттар және хабарламалар туралы Қазақстан Республикасының заңнамасына сәйкес рұқсаттар және лицензиялар тізілімін жүргізеді;

6) газ желісі ұйымдарын аккредиттеуді жүзеге асырады;

7) мұнай өнімдерін көтерме сауда арқылы берумен байланысты қызметті бастау немесе тоқтату туралы хабарламаларды қабылдайды;

8) мұнай өнімдерін көтерме жеткізушілердің тізілімін жүргізеді және оған өзгерістер мен толықтырулар енгізеді;

9) өз құзыреті шегінде Қазақстан Республикасының Үкіметіне көмірсутектер және уран өндіруге арналған келісімшарттардың орындалу барысы туралы жыл сайынғы есепті дайындауға қатысады;

10) мемлекеттік қызметтерді көрсетеді;

11) сәйкестендiру нөмiрлерiнiң ұлттық тiзiлiмiнен ақпарат сұратуды жүзеге асырады;

12) өз құзыреті шегінде жеке және заңды тұлғалардың өтініштерін қарауды жүзеге асырады, сондай-ақ олардың орындалуына талдауды, бағалау және бақылауды және мемлекеттік көрсетілетін қызметті көрсету кезінде тұтынушылардың құқықтарын қорғау саласында мемлекеттік реттеуді жүзеге асырады;

13) Департамент жұмысының сапасын және өнімділігін жоғарылату мақсатында қызметтерінің бағыттары бойынша ішкі бақылауды жүзеге асырады;

14) өз құзыреті шегінде Министрліктің Стратегиялық және Операциялық жоспарларына ұсыныстарды әзірлеуге, іске асыруға, дайындауға қатысады;

15) өз құзыреті шегінде Министрліктің Стратегиялық және Операциялық жоспарларының стратегиялық мақсаттарына және міндеттеріне, индикаторларына және іс-шараларына жетуді қамтамасыз етеді және Министрліктің Стратегиялық және ақпаратық даму департаментіне олардың орындалуы бойынша  растайтын ақпаратты ұсынады;

16) өз құзыреті шегінде мемлекеттік статистикалық есептіліктің нысандарын әзірлеуге қатысады және мемлекеттік статистика саласындағы уәкілетті органның келісімімен мемлекеттік статистикалық есептілікті жүргізуді қамтамасыз етеді;

17) жетекшілік ететін мәселелер бойынша құжатайналымы мен ақпараттық ағындарды қысқартуды қамтамасыз етеді;

18) өз құзыреті шегінде Министрліктің жедел және ағымдағы ақпаратты, ағымдағы жағдай жетекшілік етегін мәселелерді  дамыту бойынша талдамалық және статистикалық анықтамаларды әзірлеп Стратегиялық және ақпаратық даму департаментіне жолдайды;

19) өз құзыреті шегінде Министрлік алқасының жұмыс жоспарларына ұсыныстарды пысықтайды, ақпаратты, есептілікті дайындайды;

20) Министрліктің бекітілген графигіне сәйкес, қалыптастырылған істерді Министрліктің ведомстволық архивіне өткізуді жүзеге асырады;

21) өз құзыреті шегінде кәсіпкерлік жөніндегі уәкілетті органға кәсіпкерлік қызметті реттеудің жай-күйі туралы есептерді дайындауға қатысады;

22) Қазақстан Республикасы көмірсутек кен орындарын барлау және әзірлеу жөніндегі орталық комиссияның қызметін ұйымдастыруды қамтамасыз етеді;

23) Қазақстан Республикасының уран өндіру кен орындарын игеру жөніндегі орталық комиссияның қызметін ұйымдастыруды қамтамасыз етеді;

24) Қазақстан Республикасының заңдарында, Қазақстан Республикасы Президентiнiң және Қазақстан Республикасы Үкiметiнiң актiлерiнде көзделген өзге де өкiлеттiктердi жүзеге асыру.

7. Міндеті: өз құзыреті шегінде жер қойнауын пайдалану саласының көмірсутектер бөлігінде және уран өндіру, мұнай-газ, мұнай-газ химиясы өнеркәсібі, көмірсутектерді тасымалдау, мұнай өнімдерінің жекелеген түрлерін өңдіру, газ және газбен жабдықтау, магистральдық құбырлар салаларында бақылауды қамтамасыз етуге қатысу.

Функциялары:

1) Қазақстан Республикасының Кәсіпкерлік кодексіне сәйкес кәсіпкерлік субъектілердің тәуекел дәрежелеріне бағалауды жүргізеді;

2) Қазақстан Республикасының Кәсіпкерлік кодексіне сәйкес реттелетін салалардағы бақылау субъектісіне (объектісіне) бару арқылы профилактикалық бақылау жүргізудің жартыжылдық тізімдерін әзірлейді, талдау жүргізеді және аталған тізімді Қазақстан Республикасы Бас прокуратурасының тексерулер жүргізудің жартыжылдық жиынтық графигін қалыптастыруы үшін құқықтық статистика және арнайы есепке алу жөніндегі уәкілетті органға жібереді;

3) «Қазақстан Республикасы Энергетика министрлігінің мұнай-газ кешеніндегі мемлекеттік инспекциясының батыс өңіраралық басқармасы» республикалық мемлекеттік мекемесі және «Қазақстан Республикасы Энергетика министрлігінің мұнай-газ кешеніндегі мемлекеттік инспекциясының оңтүстік өңіраралық басқармасы» республикалық мемлекеттік мекемесі (бұдан әрі - мұнай-газ кешеніндегі мемлекеттік инспекциясының өңіраралық басқармасы) мемлекеттік бақылауды жүзеге асыру кезінде:

мұнай өнімдерінің жекелеген түрлерін өндіруді;

көмірсутектер бойынша және уран өндіру жөніндегі жер қойнауын пайдалану операцияларын жүргізу кезінде Қазақстан Республикасының жер қойнауы және жер қойнауын пайдалану туралы заңнамасы талаптарының сақталуын;

газ және газбен жабдықтау саласын;

Қазақстан Республикасының магистральдық құбырлар туралы заңнамасының сақталуын;

көмірсутектерді барлау және (немесе) өндіру жөніндегі операцияларды жүргізу кезінде жер қойнауын пайдаланушылардың тауарларды, жұмыстар мен көрсетілетін қызметтерді сатып алу тәртібінің сақталуын;

уран өндіру жөніндегі операцияларды жүргізу кезінде жер қойнауын пайдаланушылардың тауарларды, жұмыстарды және көрсетілетін қызметтерді сатып алу тәртібінің сақталуын;

 жер қойнауын пайдалану саласында көмірсутектерді және уран өндіру бойынша жобалау құжаттары ережелерінің сақталуын;

уран өндіру кезінде жер қойнауының ұтымды және кешенді пайдаланылуын үйлестіреді және қатысады.

4) мұнай-газ кешеніндегі мемлекеттік инспекциясының өңіраралық басқармалары жер қойнауын пайдаланушылардың келісімшарттардың, оның ішінде өнімді бөлу туралы келісімдердің шарттарын сақтауына бақылауды жүзеге асыру кезінде қатысады және үйлестіреді;

5) мұнай-газ кешеніндегі мемлекеттік инспекциясының өңіраралық басқармалары көмірсутектер және газ және газбен жабдықтау салаларында рұқсаттық бақылауды жүзеге асыру кезінде қатысады;

6) Министрліктің мұнай-газ кешеніндегі мемлекеттік инспекциясының өңіраралық басқармаларының қызметін бақылауды жүзеге асыру кезінде қатысады;

7) актілер жобаларын және Қазақстан Республикасы Президентінің, Мемлекеттік хатшының, Президент Әкімшілігі және ҚР Премьер-Министрі Кеңсесі басшылығының тапсырмаларына сапалы және уақтылы жауаптарын дайындау, сондай-ақ жетекшілік ететін мәселелер бойынша жоғары тұрған органдардың бақылаудағы тапсырмаларын орындауды қамтамасыз етеді;

8) Қазақстан Республикасы Президентінің 2010 жылғы 27 сәуірдегі № 976 Жарлығында көрсетілген функцияларға сәйкес, Қазақстан Республикасы Президентінің Әкімшілігі мен Премьер-Министрдің Кеңсесімен өзара іс-қимылды жүзеге асырады;

9) Қазақстан Республикасының заңдарында, Қазақстан Республикасы Президентiнiң және Қазақстан Республикасы Үкiметiнiң актiлерiнде көзделген өзге де өкiлеттiктердi жүзеге асырады.

8. Міндеті: мұнай-газ кешеніндегі мемлекеттік инспекциясының өңіраралық басқармаларының қызметін үйлестіруді жүзеге асыру.

Функциялары:

1) мұнай-газ кешеніндегі мемлекеттік инспекциясының өңіраралық басқармаларының материалдық ресурстарының қажеттіліктерін анықтайды;

2) мұнай-газ кешеніндегі мемлекеттік инспекциясының өңіраралық басқармаларының қызметін қамтамасыз ету үшін қызметтер және жұмыстар, тауарларды алуға мемлекеттік шарттарды келіседі және олардың орындалуына мониторинг жасайды;

3) мұнай-газ кешеніндегі мемлекеттік инспекциясының өңіраралық басқармаларының кадрлық және қаржылық құжаттарын (қызметтік жазбалар, бұйрықтар және басқалары) келіседі.

9. Департамент өз өкілеттіктері шегінде:

1) Қазақстан Республикасының заңнамасында белгіленген тәртіпте реттелетін салалардағы бақылау объектілеріне бақылауға қатысу кезінде кедергісіз кіруге;

2) Департаментке жүктелген функцияларды жүзеге асырған кезде заңнамамен белгіленген тәртіппен мемлекеттік органдардың және өзге ұйымдардың мамандарын, сонымен қатар шетелдік және жергілікті сарапшылар мен мамандарды жұмысқа тартуға;

3) атқарушы органдардан, жер қойнауын пайдаланушылардан және өзге ұйымдардан, сонымен қатар азаматтардан жер қойнауын пайдалануға қатысты құжаттарды, мәліметтерді, оның ішінде реттелетін салалардағы мемлекеттік бақылауды жүзеге асыруға қажетті материалдар  мен ақпаратты сұратуға және алуға;

4) «Мұнай және газ ақпараттық-талдау орталығы» АҚ-дан өндіру, тасымалдау, мұнай және газды және мұнай өнімдерін өңдеу көлемдері туралы ақпаратты сұратуға;

5) «Мұнай және газ ақпараттық-талдау орталығы» АҚ-дан жер қойнауын пайдаланушылар бойынша ақпаратты, оның ішінде тауараларды, жұмыстар мен қызметтер сатып алу бойынша, тауарлар, жұмыстар мен қызметтерді сатып алудағы жергілікті қамту бойынша кадрлар, оқытулар және т.б. ақпаратты сұрауға;

6) «Мұнай және газ ақпараттық-талдау орталығы» АҚ-дан жер қойнауын пайдаланушылармен жер қойнауын пайдалану бойынша операциялар жүргізу кезінде алынған тауарладың, жұмыстар мен көрсетілген қызметтердің тізбесін сұрауға;

7) Қазақстан Республикасының Кәсіпкерлік кодексіне сәйкес реттелетін салалардағы бақылау субъектісіне (объектісіне) бару арқылы профилактикалық бақылау жүргізудің жартыжылдық тізімдерін әзірлеу үшін Министрліктің құрылымдық бөлімшелерінен және «Мұнай және газ ақпараттық-талдау орталығы» АҚ-дан қажетті ақпаратты (есептер, түскен шағымдар мен арыздар, қолайсыз жағдайлар (авариялар) және т.б. бойынша) сұрауға;

8) министрліктерден, ведомствалардан және өзге де орталық және жергілікті атқарушы органдардан, кәсіпорындар мен ұйымдардан, сондай-ақ лауазымды тұлғалардан қажетті ақпаратты өз құзыреті шегінде сұрауға;

9) көмірсутектер саласындағы және газ және газбен жабдықтауға рұқсат беру жүйесін және жер койнауын пайдаланушылардың кызметін бақылауды жетілдіру мәселелері бойынша ұсыныстарды енгізуге;

10) өтінім берушілер/қызмет алушылар көмірсутектер және газ және газбен жабдықтау салаларындағы біліктілік және (немесе) рұқсаттық талаптарына сәйкестігіне өз құзыреттері шегінде рұқсаттық бақылауды жүргізуді өңіраралық мемлекеттік инспекция басқармаларына тапсыруға;

11) мұнай-газ кешеніндегі мемлекеттік инспекциясының өңіраралық басқармаларының мемлекеттік бақылауды жүзеге асыру сұрақтары бойынша үйлестіруді жүзеге асырауға;

12) Қазақстан Республикасының қолданыстағы заңнамалық актілерімен белгіленген өзге де құқықтарды жүзеге асыруға құқылы.

10. Департаменттің міндеттері:

1) әкімшілік-құқықтық ықпал ету шараларын жүргізу;

2) реттелетін салаларда заңнама бұзұшылықтарын жою бойынша шараларды қолдану;

3) реттелетін салаларда заңнаманың сақтамауы жағдайларындағы талаптарының бұзылуы туралы iстер бойынша сот талқылауларына талаптар қою және талапкер болуға қатысу;

4) Департаменттің құзыретіне кіретін мәселелер бойынша түсініктемелер беру;

5) өз құзыреті шегінде және заңнама шеңберінде, бұл жөнінде Министрліктің құрылымдық бөлімшелері мен мемлекеттік органдар ресми сұрау салған жағдайда қажетті материалдар мен анықтамаларды ұсыну;

6) Департамент қызметкерлерінің әкімшілік мемлекеттік қызметшілер этикасы нормаларын сақтауын қамтамасыз ету;

7) Министрлік басшылығына немесе құқық қорғау органдарына белгілі болған сыбайлас жемқорлық құқық бұзушылық жағдайлары туралы назарына жеткізу;

8) Департамент қызметкерлері қызметтік міндеттерін атқаруда гендерлік кемсітушілікке жол бермеу;

9) өз құзыреті шегінде Департамент әзірлеген және (немесе) қабылдаған нормативтік құқықтық актілерге қатысты құқықтық мониторинг жүргізу және жартыжылдықтың соңғы айының бірінші күніне дейін (1 маусымға және 1 желтоқсанға дейін) Заң қызметі департаментіне құқықтық мониторинг қорытындыларын ұсыну, қажет болған жағдайда қолданыстағы заңнама нормаларын жетілдіру жөнінде ұсыныстар енгізу;

10) өз құзыретi шегiнде Қазақстан Республикасының ұлттық қауіпсіздік, мемлекеттiк құпияларды қорғау, азаматтық қорғаныс, жұмылдыру дайындығы және жұмылдыру, сыбайлас жемқорлық, терроризмге бойынша заңдары мен өзге де нормативтiк құқықтық актiлерiнiң сақталуын қамтамасыз етеді;

11) іс қағаздарын жүргізуде «Қазақстан Республикасындағы тіл туралы» Қазақстан Республикасы Заңының 8, 9 және 10-баптары талаптарының орындалуын қамтамасыз етеді;

12) Департаментке жүктелген функцияларды осы Ережеге сәйкес уақтылы және сапалы орындау.

**3. Департаменттің қызметін ұйымдастыру**

11. Департамент Қазақстан Республикасының заңнамалық актілеріне, Президент актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді.

12. Департаментті Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын Директор басқарады.

13. Директордың бір орынбасары болады.

14. Департамент директоры  Департаменттің қызметіне басшылықты ұйымдастырады және жүзеге асырады және Департаментке жүктелген міндеттердің орындалуы мен оның өз функцияларын жүзеге асыруы үшін дербес жауапты болады.

15.  Директор Қазақстан Республикасы Энергетика министрлігінің басшысына Департаменттің құрылымы мен штат кестесі бойынша ұсыныстар береді.

16. Департамент Директоры осы мақсатта:

1)   Департаменттің құрылымы мен штат кестесінің өзгеруі туралы Министрліктің Жауапты хатшысына ұсыныстарды енгізеді;

2)   өз орынбасарының міндеттері мен өкілеттіктерін айқындайды;

3)   Департамент құрамына кіретін басқарма басшыларының міндеттері мен өкілеттіктерін айқындайды;

4)   сыбайлас жемқорлыққа қарсы іс-қимыл бойынша жеке жауапкершілік жүктеледі;

5)   Қазақстан Республикасының заңдарына және Президентінің актілеріне сәйкес өзге де өкілеттіктерді жүзеге асырады.

17. Директордың орынбасары:

1) өз өкілеттіктері шеңберінде құрылымдық бөлімшенің қызметін  үйлестіреді;

2) Директор болмаған кезде Департаментке жалпы басшылықты жүзеге асырады және Департаментке жүктелген міндеттерді орындауға және өз функцияларын жүзеге асыруға дербес жауапты болады;

3) Директор жүктеген өзге де функцияларды жүзеге асырады.

18. Директор және оның орынбасары, сондай-ақ Лицензиялау басқармасының басшысы Қазақстан Республикасының заңнамасында белгіленген тәртіппен рұқсат етілетін құжаттарға қол қояды.

19. Департаменттің құзыретіне кіретін мәселелер бойынша Департамент атынан басқа құрылымдық бөлімшелерге жіберілетін құжаттарға Директор, ал ол болмаған жағдайда оны алмастыратын адам қол қояды.